గులాం అహ్మద్

గులాం అహ్మద్ (4 జూలై 1922 - 28 అక్టోబర్ 1998) హైదరాబాదుకు చెందిన క్రికెట్ క్రీడాకారుడు. ఆఫ్ స్పిన్ బౌలరైన అహ్మద్, టెస్ట్ క్రికెట్‌లో భారత్‌కు కెప్టెన్‌గా వ్యవహరించాడు. పదవీ విరమణ తరువాత చాలా సంవత్సరాలు బిసిసిఐ కార్యదర్శిగా పనిచేశాడు.Wisden 1999, p. 1478.

 జననం 
అహ్మద్ 1922, జూలై 4న తెలంగాణలోని హైదరాబాదులో జన్మించాడు.

 క్రీడారంగం 
1939-40 నుండి 1958-59 వరకు హైదరాబాదు జట్టు తరఫున ఫస్ట్ క్లాస్ క్రికెట్, 1948-49 నుండి 1958-59 వరకు భారతదేశం తరపున 22 టెస్టులు ఆడాడు. 1952లో ఇంగ్లాండ్, 1954-55లో పాకిస్తాన్ దేశాలలో మ్యాచ్ లు ఆడాడు. 1955-56లో న్యూజిలాండ్‌తో జరిగిన ఒక టెస్టులో, 1958-59లో వెస్టిండీస్‌తో జరిగిన రెండు టెస్టుల్లో భారత్‌కు కెప్టెన్‌గా వ్యవహరించాడు. ఈ రెండూ మ్యాచ్ లో భారత్ ఓడిపోయంది.

1952 పర్యటనలో ముఖ్య బౌలర్‌గా నిలిచాడు, ఫస్ట్-క్లాస్ మ్యాచ్‌లలో 21.92 యావరేజ్ తో 80 వికెట్లు, నాలుగు టెస్టుల్లో 24.73 యావరేజ్ తో 15 వికెట్లు తీశాడు.Wisden 1953, p. 215. తొలి టెస్టు తొలి ఇన్నింగ్స్‌లో 63 ఓవర్లు బౌలింగ్ చేసి 100 పరుగులకు వికెట్లు తీశాడు. ఆక్స్ఫర్డ్ విశ్వవిద్యాలయంతో జరిగిన మ్యాచ్ లో 84 పరుగులకు 8 వికెట్లు, 66 పరుగులకు 5 వికెట్లు తీశాడు.

1952-53లో పాకిస్థాన్‌తో జరిగిన తొలి టెస్టులో 5 వికెట్లు పడగొట్టి, 11వ స్థానంలో 50 పరుగులు చేశాడు, హేము అధికారితో కలిసి పదవ వికెట్‌కు 109 పరుగులు చేశాడు.India v Pakistan, Delhi 1952-53

1956-57లో కలకత్తాలో ఆస్ట్రేలియాతో జరిగిన మూడవ టెస్టులో అతను 49 పరుగులకు 7 వికెట్లు, 81 పరుగులకు 3 వికెట్లు తీశాడు.India v Australia, Calcutta 1956-57

మద్రాస్ జరిగిన రంజీ ట్రోఫీ 1947-48లో 28 పరుగులకు 5 వికెట్లు, 53 పరుగులకు 9 వికెట్లు  తీసుకున్నాడు. 1950-51లో హైదరాబాద్‌పై హోల్కర్ 757 పరుగులు చేసినప్పుడు అహ్మద్ బౌలింగ్ గణాంకాలు 92.3-21-245-4 గా ఉన్నాయి.

1967-68లో ఆస్ట్రేలియా, న్యూజిలాండ్‌లో పర్యటించిన భారత జట్టును నాయకత్వం వహించాడు.Wisden 1969, p. 838.

అహ్మద్ పాకిస్తాన్ మాజీ కెప్టెన్ ఆసిఫ్ ఇక్బాల్ కు, భారత టెన్నిస్ క్రీడాకారిణి సానియా మీర్జా కు మామ అవుతాడు.Sania and the great cricket connection

 మరణం 
1998, అక్టోబరు 28న హైదరాబాదులో మరణించాడు.

 మూలాలు 

వర్గం:1922 జననాలు
వర్గం:1998 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు